תקנות הפיקוח על שירותים פיננסיים (קופות גמל) (תשלומים לקופת גמל)

{{ח:התחלה}}
{{ח:כותרת|תקנות הפיקוח על שירותים פיננסיים (קופות גמל) (תשלומים לקופת גמל), התשע״ד–2014}}

{{ח:פתיח-התחלה}}
{{ח:תיבה|ק״ת תשע״ד, 1615|תקנות הפיקוח על שירותים פיננסיים (קופות גמל) (תשלומים לקופת גמל)|https://olaw.org.il/takanot/takanot-7407.pdf}}; {{ח:תיבה|תשע״ה, 55|תיקון|https://olaw.org.il/takanot/takanot-7435.pdf}}, {{ח:תיבה|326|תיקון מס׳ 2|https://olaw.org.il/takanot/takanot-7448.pdf}}; {{ח:תיבה|תשע״ו, 350|תיקון|https://olaw.org.il/takanot/takanot-7587.pdf}}, {{ח:תיבה|1458|תיקון מס׳ 2|https://olaw.org.il/takanot/takanot-7677.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על שירותים פיננסיים (קופות גמל)#סעיף 22|סעיפים 22(ב)}} {{ח:חיצוני|חוק הפיקוח על שירותים פיננסיים (קופות גמל)#סעיף 60|ו־60}} {{ח:חיצוני|חוק הפיקוח על שירותים פיננסיים (קופות גמל)|לחוק הפיקוח על שירותים פיננסיים (קופות גמל), התשס״ה–2005}} (להלן – החוק), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשע״ו}}
{{ח:ת}} בתקנות אלה –
{{ח:ת|סוג=הגדרה}} ”יום עסקים“ – כהגדרתו {{ח:חיצוני|חוק השקעות משותפות בנאמנות|בחוק השקעות משותפות בנאמנות, התשנ״ד–1994}};
{{ח:ת|סוג=הגדרה}} ”מספר אישור קופת גמל“ – מספר קופה שנותן הממונה לקופת הגמל;
{{ח:ת|סוג=הגדרה}} ”מרכיבי חשבון קופת גמל“ – כל אלה:
{{ח:תתת|(1)}} תגמולי עובד;
{{ח:תתת|(2)}} תגמולי מעביד;
{{ח:תתת|(3)}} תשלומים בעד או על חשבון מחויבות המעביד לפי {{ח:חיצוני|חוק פיצויי פיטורים|חוק פיצויי פיטורים, התשכ״ג–1963}};
{{ח:ת|סוג=הגדרה}} ”תגמולי עובד“ – תשלומים שמשלם עמית לקופת הגמל בעד עצמו;
{{ח:ת|סוג=הגדרה}} ”תגמולי מעביד“ – תשלומים שמשלם מעביד לקופת הגמל בעד עובדו לתגמולים, ושאינם תשלומים לפיצויים;
{{ח:ת|סוג=הגדרה}} ”תשלומים פטורים“ – כהגדרתם {{ח:חיצוני|פקודת מס הכנסה#סעיף 9א|בסעיף 9א לפקודת מס הכנסה}}, למעט כספים שהועברו לחשבון חדש כמשמעותו {{ח:חיצוני|חוק הפיקוח על שירותים פיננסיים (קופות גמל)#סעיף 23|בסעיף 23(א)(2א) או (2ב) לחוק}}.

{{ח:סעיף|2|אופן הפקדת תשלומים לקופת גמל}}
{{ח:תת|(א)}} קופת גמל רשאית לקבל תשלומים באמצעות אחד מאלה בלבד:
{{ח:תתת|(1)}} כרטיס אשראי, כהגדרתו {{ח:חיצוני|חוק שירותי תשלום|בחוק כרטיסי חיוב, התשמ״ו–1986}};
{{ח:תתת|(2)}} העברה בנקאית;
{{ח:תתת|(3)}} שובר תשלום;
{{ח:תתת|(4)}} הרשאה לחיוב חשבון;
{{ח:תתת|(5)}} שיק, כמשמעותו {{ח:חיצוני|פקודת השטרות#סעיף 73|בסעיף 73 לפקודת השטרות}}, לטובת קופת הגמל בלבד.
{{ח:תת|(ב)}} קופת גמל תקבל תגמולי עובד באמצעות מעביד שינכה אותם ממשכורת העובד בעת תשלומה ויעביר אותם לקופת הגמל במועד התשלום, הקבוע {{ח:פנימי|סעיף 10|בתקנה 10}}.

{{ח:סעיף|3|פרטים שעל מעביד למסור לחברה מנהלת במועד הפקדת תשלומים|תיקון: תשע״ו}}
{{ח:תת|(א)}} במועד הפקדת תשלומים לקופת גמל ימסור מעביד לחברה מנהלת מידע כמפורט להלן:
{{ח:תתת|(1)}} פרטים לגבי הפקדה:
{{ח:תתתת|(א)}} שם המעביד;
{{ח:תתתת|(ב)}} מספר מזהה של המעביד;
{{ח:תתתת|(ג)}} כתובת דואר אלקטרוני ופרטי איש קשר של המעביד;
{{ח:תתתת|(ד)}} מספר מזהה של החברה המנהלת;
{{ח:תתתת|(ה)}} לעניין קופת גמל שאינה קופת ביטוח, מספר אישור קופת הגמל;
{{ח:תתתת|(ו)}} אופן הפקדת תשלומים ומועד הפקדתם;
{{ח:תתתת|(ז)}} סכום ההפקדה;
{{ח:תתתת|(ח)}} לעניין תשלומים שהופקדו באמצעות העברה בנקאית, פרטי חשבון הבנק שממנו הועברו התשלומים, פרטי חשבון הבנק שבו הופקדו התשלומים ומספר אישור על ביצוע העברת התשלום;
{{ח:תתתת|(ט)}} לעניין תשלומים שהופקדו באמצעות שובר תשלום, פרטי חשבון הבנק שבו הופקדו התשלומים ומספר אישור על ביצוע העברת התשלום;
{{ח:תתתת|(י)}} לעניין תשלומים שהופקדו באמצעות שיק, פרטי חשבון הבנק שממנו הועברו התשלומים, מספר הבנק, מספר הסניף ומספר השיק;
{{ח:תתת|(2)}} פרטים בנוגע לכל עובד שבעדו הופקדו תשלומים:
{{ח:תתתת|(א)}} שם העובד;
{{ח:תתתת|(ב)}} מספר זהות או מספר דרכון של העובד;
{{ח:תתתת|(ג)}} חודש העבודה שבעדו הופקדו תשלומים לקופת הגמל;
{{ח:תתתת|(ד)}} גובה השכר שלפיו חושבו התשלומים לקופת הגמל;
{{ח:תתתת|(ה)}} פירוט שיעור הפקדה לגבי כל אחד ממרכיבי חשבון קופת הגמל;
{{ח:תתתת|(ו)}} פירוט סכום הפקדה לגבי כל אחד ממרכיבי חשבון קופת הגמל;
{{ח:תתתת|(ז)}} פירוט התשלומים הפטורים והתשלומים שאינם פטורים לגבי כל אחד ממרכיבי חשבון קופת הגמל.
{{ח:תת|(ב)}} שולמו תשלומים בשיעורי הפקדה שונים בעד רכיבי שכר שונים, ידווח מעביד את המידע הנדרש לפי תקנת משנה (א)(2)(ד) עד (ו) לגבי כל אחד מרכיבי השכר השונים.
{{ח:תת|(ג)}} על אף האמור בתקנות משנה (א) ו־(ב) מעביד לא יהיה חייב למסור פרטים במועד הפקדת תשלומים לקופת גמל בהתקיים כל התנאים האלה:
{{ח:תתת|(1)}} המעביד אינו מעסיק מעל חמישה עובדים;
{{ח:תתת|(2)}} המעביד מסר לחברה המנהלת את הפרטים שנקבעו בתקנת משנה (א) פעם אחת, וכל עוד לא חל שינוי בפרטים האמורים; לעניין פסקה זאת, לא יראו בעדכון סכום ההפקדה כתוצאה מהצמדה למדד שינוי בפרטי הדיווח;
{{ח:תתת|(3)}} סכום ההפקדה בעד עובד זהה לסכום שהופקד בעדו במועד שבו נמסרו הפרטים כאמור בפסקה (2);
{{ח:תתת|(4)}} המעביד הורה לחברה לגבות את התשלומים באופן קבוע באמצעות כרטיס אשראי או הרשאה לחיוב חשבון;
{{ח:תתת|(5)}} חברה מנהלת אישרה למעביד לא לדווח במועד ההפקדה.

{{ח:סעיף|4|פרטים שעל מעביד למסור בעת הפסקת הפקדת תשלומים}}
{{ח:תת|(א)}} הופסקה הפקדת תשלומים בעד עובד לקופת גמל, במועד הדיווח בעניין שאר העובדים לפי {{ח:פנימי|סעיף 3|תקנה 3}}, ידווח המעביד לחברה המנהלת לעניין אותו עובד מידע כמפורט להלן:
{{ח:תתת|(1)}} מספר מזהה של החברה המנהלת;
{{ח:תתת|(2)}} לעניין קופת גמל שאינה קופת ביטוח, מספר אישור קופת הגמל;
{{ח:תתת|(3)}} שם המעביד;
{{ח:תתת|(4)}} מספר מזהה של המעביד;
{{ח:תתת|(5)}} שם העובד;
{{ח:תתת|(6)}} מספר זהות או מספר דרכון של העובד;
{{ח:תתת|(7)}} סיבת הפסקת התשלומים;
{{ח:תתת|(8)}} מועד הפסקת הפקדת התשלומים.
{{ח:תת|(ב)}} דיווח כאמור בתקנת משנה (א) יועבר במועד הדיווח כאמור {{ח:פנימי|סעיף 3|בתקנה 3}} במשך כל התקופה שבה לא הופקדו תשלומים בעד עובד לקופת גמל אלא אם כן היתה הפסקת הפקדת התשלומים בשל ניתוק יחסי עובד ומעביד או בשל בקשת העובד להעברת הפקדות לקופת גמל אחרת.
{{ח:תת|(ג)}} הופסקה הפקדת התשלומים בשל ניתוק יחסי עובד ומעביד, יעביר המעביד יחד עם המידע המפורט בתקנת משנה (א), הודעה בעניין מעמדם של כספי פיצויים ערוכה לפי הנוסח {{ח:פנימי|תוספת|שבתוספת}}.

{{ח:סעיף|5|הודעת קופת גמל לעובד על הפסקה בתשלום}}
{{ח:תת|(א)}} הופסקה הפקדת תשלומים לקופת גמל והתקבל דיווח מאת מעביד לפי {{ח:פנימי|סעיף 4|תקנה 4}}, תודיע החברה המנהלת לעובד על הפסקת התשלומים והסיבה להפסקת התשלומים במכתב בדואר בתוך 30 ימים ממועד הפסקת הפקדת התשלומים; במסגרת הודעה זו תודיע חברה מנהלת לעובד על השפעת הפסקת הפקדת התשלומים על זכויותיו בקופת גמל ועל האפשרויות העומדות לפניו.
{{ח:תת|(ב)}} הופסקה הפקדת תשלומים לקופת גמל ולא התקבל דיווח מאת מעביד כנדרש {{ח:פנימי|סעיף 4|בתקנה 4}}, תודיע החברה המנהלת לעובד ולמעבידו על הפסקת התשלומים וכן על השפעת הפסקת הפקדת התשלומים על זכויותיו בקופת הגמל; לא התקבלה תגובת העובד או המעביד להודעות החברה בחלוף שלושה חודשים מעת משלוח ההודעה הראשונה, תשלח החברה הודעה נוספת לעובד ולמעבידו על הפסקת הפקדת התשלומים.

{{ח:סעיף|6|היזון חוזר ראשוני}}
{{ח:תת|(א)}} חברה מנהלת תעביר למעביד היזון חוזר ראשוני על תקינותו הטכנית של הדיווח שהועבר לפי {{ח:פנימי|סעיף 3|תקנה 3}} או {{ח:פנימי|סעיף 4|תקנה 4}}, לפי העניין, לא יאוחר מתום שלוש שעות מהמועד שבו הועבר הדיווח.
{{ח:תת|(ב)}} היזון חוזר ראשוני יכלול פרטים אלה:
{{ח:תתת|(1)}} שם החברה ומספר מזהה של החברה;
{{ח:תתת|(2)}} לעניין קופת גמל שאינה קופת ביטוח – מספר אישור קופת גמל של קופת הגמל;
{{ח:תתת|(3)}} לגבי פרטים שהעביר לחברה המנהלת מעביד לפי {{ח:פנימי|סעיף 3|תקנה 3}} או {{ח:פנימי|סעיף 4|תקנה 4}}, לפי העניין, הודעה על קליטת הפרטים או על אי־קליטתם והסיבה לאי־קליטתם.
{{ח:תת|(ג)}} דיווח של חברה מנהלת שניתן למעביד באמצעות היזון חוזר ראשוני על תקינותו הטכנית של דיווח המעביד כאמור בפרט (4) בתקנת משנה (ב), לא יכיל נתונים בדבר רישום הזכויות האמורות במערכות החברה המנהלת.

{{ח:סעיף|7|היזון חוזר מסכם|תיקון: תשע״ו}}
{{ח:תת|(א)}} חברה מנהלת תעביר למעביד היזון חוזר מסכם על רישום זכויות לפי דיווח שהתקבל לפי {{ח:פנימי|סעיף 3|תקנה 3}} ולרבות לגבי תשלומים שהופקדו בלא דיווח לפי {{ח:פנימי|סעיף 3|תקנה 3(ג)}} ועל קליטת דיווח לפי {{ח:פנימי|סעיף 4|תקנה 4}}, לא יאוחר מתום חמישה ימי עסקים מהמועד שבו מסר מעביד מידע לפי תקנות אלה.
{{ח:תת|(ב)}} היזון חוזר מסכם יכלול פרטים אלה:
{{ח:תתת|(1)}} שם החברה המנהלת ומספר מזהה של החברה;
{{ח:תתת|(2)}} לעניין קופת גמל שאינה קופת ביטוח, מספר אישור קופת גמל של קופת הגמל;
{{ח:תתת|(3)}} פרטים לפי {{ח:פנימי|סעיף 3|תקנה 3(א)(1)(א) ו־(ב)}};
{{ח:תתת|(4)}} פרטים לפי {{ח:פנימי|סעיף 3|תקנה 3(א)(2)(א) ו־(ב)}};
{{ח:תתת|(5)}} דיווח על קליטת המידע במערכות החברה בשל כל עובד תוך ציון נתונים לעניין רישום הזכויות במרכיבי חשבון קופת הגמל השונים.
{{ח:תת|(ג)}} חברה מנהלת לא תתנה רישום מידע על הפקדת תשלומים לקופת גמל במערכות החברה בקבלת מידע נוסף על האמור {{ח:פנימי|סעיף 3|בתקנות 3}} {{ח:פנימי|סעיף 4|ו־4}}.

{{ח:סעיף|8|היזון חוזר מסכם חודשי}}
{{ח:תת|(א)}} עד השלמת הליך קליטת המידע ורישום הזכויות במערכות החברה המנהלת וקליטת הכספים בחשבון הבנק של החברה, תעביר חברה מנהלת למעביד מדי חודש, עד יום 15 בחודש, היזון חוזר מסכם חודשי.
{{ח:תת|(ב)}} היזון חוזר מסכם חודשי יכלול את הפרטים הקבועים {{ח:פנימי|סעיף 7|בתקנת משנה 7(ב)}}, ויהיה לגבי מצב קליטת המידע ורישום הזכויות במערכות החברה ולמצב הטיפול בכספים, הן לגבי מידע שלגביו דיווחה חברה מנהלת בעבר שטרם נקלט, והן לגבי מידע שנקלט במהלך הזמן שבין מועד העברת ההיזון החוזר המסכם לבין מועד העברת ההיזון החוזר המסכם החודשי.

{{ח:סעיף|9|היזון חוזר מסכם שנתי|תיקון: תשע״ו}}
{{ח:ת}} לא יאוחר מיום 28 בפברואר של השנה העוקבת למועד הדיווח תעביר חברה מנהלת למעביד שהעביר דיווחים בהתאם לפי {{ח:פנימי|סעיף 13|תקנה 13}} עד יום 31 בדצמבר בשנה שבנוגע אליה הועברו הדיווחים, וכן למעביד שהפקיד תשלומים בלי שחלה עליו חובת דיווח, לפי {{ח:פנימי|סעיף 3|תקנה 3(ג)}} היזון חוזר מסכם שנתי, ובו פירוט סך כל הכספים שהופקדו לכל עובד בקופה במהלך שנת המס תוך ציון מרכיבי חשבון קופת הגמל.

{{ח:סעיף|10|מועד הפקדת תשלומים}}
{{ח:ת}} תשלומים לקופת גמל יופקדו לא יאוחר מהמועד המוקדם מבין אלה:
{{ח:תת|(1)}} שבעה ימי עסקים מיום תשלום המשכורת החודשית לעובד;
{{ח:תת|(2)}} חמישה עשר ימים מתום החודש שבעדו על המעביד לשלם את המשכורת לעובד.

{{ח:סעיף|11|ריבית בשל איחור בהפקדה|תיקון: תשע״ו־2}}
{{ח:תת|(א)}} לא הפקיד מעביד תשלומים בעד עובד לקופת גמל במועד הקבוע {{ח:פנימי|סעיף 10|בתקנה 10}}, ישלם לקופת הגמל ריבית, לרבות ריבית שנצטברה בשל חוב ריבית, בעד התקופה שמתחילה ביום 16 בחודש העוקב לחודש העבודה שבעדו נדרשה הפקדת התשלומים, ומסתיימת במועד התשלום בפועל; ריבית כאמור תהיה בשיעור הריבית בשל איחור בהעברת כספים מהמערכת הבנקאית שמפרסם החשב הכללי של מדינת ישראל מזמן לזמן.
{{ח:תת|(ב)}} חברה מנהלת תפעל לגביית תשלומים לפי תקנת משנה (א).

{{ח:סעיף|12|בקשה להשבת תשלום שהופקד ביתר}}
{{ח:תת|(א)}} מעביד רשאי להגיש בקשה לחברה מנהלת להשבת סכום שהופקד בה ביתר.
{{ח:תת|(ב)}} בקשה כאמור תוגש באמצעות קובץ דיווח נפרד מקובץ הדיווח השוטף בצירוף תצהיר.

{{ח:סעיף|13|מבנה דיווח אחיד}}
{{ח:ת}} דיווח שמעביר מעביד לחברה מנהלת כאמור {{ח:פנימי|סעיף 3|בתקנות 3}}, {{ח:פנימי|סעיף 4|4}} {{ח:פנימי|סעיף 12|ו־12}}, והיזון חוזר שמעבירה חברה מנהלת למעביד כאמור {{ח:פנימי|סעיף 6|בתקנות 6 עד 9}} ייעשה באמצעות קובץ נתונים ממוכן ובמבנה אחיד כפי שיורה הממונה לפי {{ח:חיצוני|חוק הפיקוח על שירותים פיננסיים (קופות גמל)#סעיף 39|סעיף 39(ב)(1) לחוק}}.

{{ח:סעיף|14|תחילה|תיקון: תשע״ה, תשע״ה־2, תשע״ו, תשע״ו־2}}
{{ח:תת|(א)}} תחילתן של {{ח:פנימי|סעיף 3|תקנות 3 עד 9}}, {{ח:פנימי|סעיף 12|12}} {{ח:פנימי|סעיף 13|ו־13}} כמפורט להלן:
{{ח:תתת|(1)}} לגבי מעביד המעסיק פחות מחמישים עובדים – ביום ט״ז בשבט התשע״ח (1 בפברואר 2018);
{{ח:תתת|(2)}} לגבי מעביד המעסיק לפחות חמישים עובדים אך לא יותר ממאה עובדים – ביום ה׳ בשבט התשע״ז (1 בפברואר 2017);
{{ח:תתת|(3)}} לגבי מעביד המעסיק מעל מאה עובדים – ביום כ׳ בטבת התשע״ו (1 בפברואר 2016).
{{ח:תת|(ב)}} {{ח:הערה|(בוטלה).}}
{{ח:תת|(ב1)}} תחילתן של {{ח:פנימי|סעיף 1|תקנות 1}}, {{ח:פנימי|סעיף 2|2}}, {{ח:פנימי|סעיף 10|10}} {{ח:פנימי|סעיף 11|ו־11}} ביום תחילתן של תקנות הפיקוח על שירותים פיננסיים (קופות גמל) (תשלומים לקופת גמל) (תיקון {{ח:הערה|מס׳}} 2){{ח:הערה|, התשע״ה–2015}}.
{{ח:תת|(ג)}} {{ח:הערה|(בוטלה).}}

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 4|תקנה 4(ג)}})}}}}
{{ח:קטע3||הודעת מעביד לגוף מוסדי על מעמד כספי פיצויים}}

{{ח:סעיף*}}
{{ח:ת}} הריני לעדכנכם כי העובד מר/גב׳ . . . . . . . . . . . . . . . . . . . . . . . . . . . . . . . . ת״ז . . . . . . . . . . . . . . . . . . . . . סיים את עבודתו אצלי ביום . . . . . . . . . . . . . . . . . . . . . . . . .
{{ח:ת}} לעניין מעמד כספי הפיצויים שבקופה שנצברו לעובד בשל עבודתו אצלי, אני מאשר כי:
{{ח:תת|[ ]}} העובד זכאי לכספי הפיצויים שבקופת הגמל;
{{ח:תת|[ ]}} העובד איננו זכאי לכספי הפיצויים שבקופת הגמל;
{{ח:תת|[ ]}} העובד זכאי לכספי פיצויים בשל הפקדות שהועברו לקופת הגמל מיום . . . . . . . . . . . . . . . ועד ליום . . . . . . . . . . . . . . . . . . . . . . . .

{{ח:סעיף*}}
{{ח:תת}} בכבוד רב,
{{ח:תת}} {{טורים שווים | שם: . . . . . . . . . . . . . . . | תפקיד: . . . . . . . . . . . . . . | חתימה: . . . . . . . . . . . . . . . . . . .}}
{{ח:תת}} {{טורים שווים | | שם העסק: . . . . . . . . . . . . . . . . . . . . . . | }}

{{ח:חתימות|י״ח בתמוז התשע״ד (16 ביולי 2014)}}
* '''יאיר לפיד'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]